win
న్యూజిలాండ్‌పై దక్షిణాఫ్రికా విజయం
వెల్లింగ్టన్‌: న్యూజిలాండ్‌తో అయిదు వన్డేల సిరీస్‌లో మూడవ వన్డేలో దక్షిణాఫ్రికా ఘన విజయం సాధించింది.దక్షిణాఫ్రికా 159 పరుగులు తేడాతో గెలుపొందింది.ఈ మ్యాచ్‌లో ఆద్యంతం చెలరేగిన సఫారీలు న్యూజిలాండ్‌ను 32.2 ఓవర్లలో 112 పరుగులకే పెవిలియన్‌కు వెళ్లేలా చేశారు.దక్షిణాఫ్రికా బౌలర్లు విజృంభిం చడంతో న్యూజిలాండ్‌ వంద మార్కుల స్కోరును కష్టపడి దాటింది.సఫారీలు నిర్ధేశించిన టార్గెట్‌ చేధనకు బ్యాటింగ్‌ ఆరంభించిన న్యూజిలాండ్‌ ఏ దశలోను పోరాట పటిమను కనబర్చకుండా పెవిలియన్‌కు క్యూకట్టింది.కివీస్‌ జట్టులో గ్రాండ్‌ హోమ్‌ 38 పరుగులు,కేన్‌ విలియమ్సన్‌ 28 పరుగులతో ఒక మాదిరిగా ఆడగా మిగతా వారు ఘనంగా విఫలమ య్యారు. ఏడుగురు కివీస్‌ ఆటగాళ్లు సింగిల్‌ డిజిట్‌కే పరిమితం కావడంతో ఆ జట్టుకు ఘోర పరాజయం తప్పలేదు.దక్షిణాఫ్రికా బౌలర్లలో ప్రెటోరియస్‌ మూడువికెట్లుసాధించగా, రబడా,పార్నెల్‌, పెహ్లుక్‌వోలు ఒక్కొక్కరు రెండు వికెట్లు తీసి న్యూజిలాండ్‌ ఇన్నింగ్స్‌ను కుప్పకూల్చారు.తాజా విజయంతో సిరీస్‌ లో దక్షిణాఫ్రికా 2-1 తో ఆధిక్యం సాధించింది.తొలి వన్డేలో సఫారీలు విజయం సాధించగా,రెండవ వన్డేలో న్యూజి లాండ్‌ గెలుపొందింది.